armvectores/hy_wikipedia_2023 huggingface dataset:
Ուռենի հնգառէջ

Ուռենի հնգառէջ (լատ.՝ Salix pentandroides skvortz), ուռազգիների ընտանիքի, ուռենի ցեղի բույս։


== Նկարագրություն ==
Տերևաթափ թուփ է 2-5 մ բարձրությամբ։ Բնի և բազմամյա ճյուղերի կեղևը մոխրագորշավուն է, խոր ճաքճքված։ Ընձյուղների կեղևը փայլուն է, ձիթադեղնավուն
կամ գարնանը ձիթականաչավուն։ Երիտասարդ ընձյուղները բոլորովին մերկ են, փայլուն, կպչուն։ Բողբոջները մանր են, կոնաձև, գորշավուն, բոլորովին մերկ, կպչուն։
Տերևները բացվելիս նույնպես կպչուն են, խիստ բնորոշ բալասանային բուրմունքով։ Տերևակիցները ձվաձև են, գեղձա-ատամնաեզր, թափվող։ Տերևակոթունները կարճ են,
0,3-1,2 սմ երկարությամբ, մի քանի գեղձիկներով։ Տերևները ձվաձև են կամ էլիպսաձև, գագաթում՝ թեք սրված, կոշտ, վերևի կողմից մուգ կանաչ, կարծես լաքապատ, ներքևի կողմից բաց կանաչավուն, անփայլ, գեղձասղոցաեզր, բոլորովին մերկ, 5-13 սմ երկարությամբ և 2-4 սմ լայնությամբ։ Կատվիկները բացվում են տերևների հետ միաժամանակ։ Վարսանդային կատվիկները դեպի ցած են կախված, երկար կոթուններով։ Առէջային կատվիկները նստադիր են։ Առէջների թիվը սովորաբար 5 է, սակայն տատանվում է 2-10-ի սահմաններում։ Նեկտարանոցները երկուսն են։ Սերմնարանը ձվաձև-կոնաձև է, կանաչ, կարճ կոթունավոր։ Սպիի բլթակները տարբեր կողմեր են ուղղված։ Տուփիկը հասունանում է ամռան վերջում։


== Տարածվածություն ==
Բնական պայմաններում տարածված է Կովկասում, Արևմտյան Հայաստանի հյուսիսային շրջաններում։ Հայաստանի տարածքում աճում է հյուսիսարևելյանյան
շրջաններում և Ապարան-Հրազդանում, անտառային շրջաններում, գետափերին, խոնավ մարգագետիններում։


== Կիրառություն ==
Խորհուրդ է տրվում օգտագործել խոնավությամբ ապահովված շրջանների կանաչապատման համար։


== Ծանոթագրություններ ==
Աստերոիդների ցանկ (54701-54800)

Աստերոիդների ցանկ (54601-54700)  • Աստերոիդների ցանկ  • Աստերոիդների ցանկ (54801-54900)
 Աստերոիդների ցանկ (54601-54700)  • Աստերոիդների ցանկ  • Աստերոիդների ցանկ (54801-54900)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Իմ անունը Կխան է

Իմ անունը Կխան է (անգլ.՝ My Name Is Khan), ռեժիսոր Կարան Ջոհարի ֆիլմերից։ Համաշխարհային պրեմիերան կայացել է 2010 թվականի փետրվարի 11-ին։


== Սյուժեն ==
Ռիզվան Կխանը հնդիկ մուսուլման է, տեղափոխվել է Սան Ֆրանցիսկո և ապրում է իր եղբոր և նրա կնոջ հետ։ Ռիզվան, ով տառապում է Ասպերգերի համախտանիշով, սիրահարվում է Մանդիրային։ Չնայած իր եղբոր դեմ լինելուն, նա ամուսնանում է և իր կնոջ հետ մի փոքր բիզնես սկսում։
Նրանք ապրում են երջանիկ մինչև 2001 թվականի սեպտեմբերի 11-ը, երբ ահաբեկչության պատճառով մուսուլմանների նկատմամբ վերաբերմունքը կտրուկ փոխվում է։
Որդու ողբերգական մահից հետո Մանդիրան ընկնում է հոգեկան ծանր ապրումների մեջ, և ամուսինների հարաբերությունները վատթարանում են։ Խիստ զայրացած և հուսալքված լինելով՝ Մանդիրան պահանջում է Կխանից գնալ Միացյալ Նահանգների նախագահի մոտ և նրան ասել՝ 

Որպեսզի վերադաձնի կնոջը, նա ամբողջ Ամերիկայով ճանապարհորդություն է ձեռնարկում, նախագահին հասնելու համար։


== Դերերում ==
Շախրուխ Խան - Ռիզվան Կխան
Կաջոլ - Մանդիրա
Յուվան Մակար - Սեմ
Ջենիֆեր Էկհոլս - Ջենիի մայրիկը


== Ծանոթագրություններ ==


== Արտաքին հղումներ ==
Official website
Official US website Archived 2010-03-04 at the Wayback Machine. at Fox Searchlight
Բոբրիկ (գյուղ, Բելոպոլիեի շրջան)

Անվան այլ կիրառումների համար տե՛ս՝ ԲոբրիկԲոբրիկ (ուկրաիներեն՝ Бобрик), գյուղ Ուկրաինայի Սումիի մարզի Բելոպոլիեի շրջանում։ Հիմնադրվել է 19-րդ դարում։
2001 թվականի տվյալներով Բոբրիկ գյուղում բնակվում էր 547 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոտոռոլլեր

Մոտոռոլլեր, մոտոցիկլետի տարատեսակ։ Նախատեսված է հիմնականում քաղաքում երթևեկելու համար։
Մոտոռոլլերն ունի մի շարք առավելություններ մոտոցիկլետի նկատմամբ․ ավելի հարմար է նստելու համար, վարորդը և ուղևորը հանդիպակաց քամուց և ցայտերից պաշտպանված են ղեկից դեպի ներքև ու հետ գնացող վահանով, իսկ շարժիչից, փոխհաղորդակից, բաքից՝ ագուստներով։ Փոքր տրամագծի անիվների շնորհիվ մոտոռոլլերն ունի բարձր մանրևայնություն, սակայն գրունտային ճանապարհներին անցունակությունը փոքր է։ Շարժիչի հովացումն օդային է, հարկադրական (օդափոխիչի օգնությամբ), ինչը հնարավորություն է տալիս երթևեկել առանց շարժիչի գերտաքացման։
Կան նաև ապրանքատար մոտոռոլլերներ (բեռնատարողությունը՝ 250 կգ), եռանիվ մեքենաներ են՝ հետնամասում բաց, եզրավոր հարթակի տեսք ունեցող թափքով, միա կամ երկտեղ նստոցով։
Նեա

Նեա էկլեսիա (հունարեն՝ Νέα Ἐκκλησία՝ նոր եկեղեցի), ճարտարապետական հուշարձան։ Կառուցվել է Կոստանդնուպոլսում, 880 թ.-ին, եղել է բյուզանդական հայազգի կայսր Վասիլ Առաջինի արքունի եկեղեցին։ Ավերվել է 15-րդ դարում։ Ուսումնասիրողներին հայտնի է պեղումներից (պահպանվել են հիմքերի հատվածները) և 9-րդ դարի բյուզանդական մշակույթի նշանավոր գործիչ հայազգի Փոտ պատրիարքի մեկնություններից։ Ենթադրվում է, որ Նեան եղել է քառաբսիդ-քառակուսի հատակագծային հորինվածքով, չորս գմբեթակիր մույթերով, հինգ գմբեթանի կենտրոնակազմ կառույց։
Պատկանում է էջմիածին—Բագարան կառույցների տիպին, որը հետագայում տարածում է գտել Աթոսում, Բյուզանդիայում՝ Մակեդոնական (հայկական) դինաստիայի ժամանակաշրջանում, Արևմտյան Եվրոպայում։
Նադեժդինո (գյուղ, Բելեբեևսկի շրջան)

Անվան այլ կիրառումների համար տե՛ս՝ ՆադեժդինոՆադեժդինո (ռուս.՝ Надеждино, բաշկիրերեն՝ Надеждино), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 515 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղնիկի աղբյուր

Եղնիկի աղբյուր, աղբյուր նախկին Ելիզավետպոլի նահանգի՝ Ջևանշիրի գավառում, Կասակետ գետից արևելք։ Ավանդության համաձայն՝ այստեղ ամեն տարի մի եղնիկ է եկել ու նստել։ Գյուղացիներն այն անվանել են աստծու կողմից տրված մատաղացու և մորթել և բաժանել են իրար մեջ։ Մի անգամ էլ, իբր թե միսը չեն բաժանել և երկու հոգի վերցրել են իրենց։ Աստված դրանից զայրացել և էլ եղնիկ չի ուղարկել։


== Ծանոթագրություններ ==
Նունե Ավետիսյան

Նունե Վաղարշակի Ավետիսյան (նոյեմբերի 5, 1960(1960-11-05), Երևան, Հայկական ԽՍՀ, ԽՍՀՄ), հայ ասմունքող, հաղորդավարուհի։
Ժողովրդական երգիչ Վաղարշակ Սահակյանի և ասմունքող Սիրվարդ Մեսրոպյանի դուստրն է։


== Կենսագրություն ==
Ծնվել է 1960 թվականի նոյեմբերի 5-ին, Երևանում։ 1966-1976 թվականներին սովորել է Երևանի Գայի անվան թիվ 129 դպրոցում։ 1977-1981 թվականներին ուսանել է Երևանի գեղարվեստա-թատերական ինստիտուտի դերասանական բաժնում։ 1981 թվականին արժանացել է Սանկտ Պետերբուրգի Յախոնտովի անվան ասմունքողների մրցույթի առաջին դափնեկրի կոչման։ 23 տարեկանում նրան նկատել է Վազգեն Ա Ամենայն հայոց կաթողիկոսը։ Վեհափառի հրավերով Վեհարանում կազմակերպված ցերեկույթին կարդացել է արևմտահայ բանաստեղծների մի քանի ստեղծագործություն։ 1986-1988 թվականներին սովորել է Մոսկվայի Օստանկինոյի լրագրողների և հեռուստատեսության ռեժիսուրայի ինստիտուտում, որտեղ նրան դասավանդել է աշխարհահռչակ հայ ռեժիսոր Արտավազդ Փելեշյանը: 1980-ական թվականներին աշխատել է Հայաստանի պետական հեռուստատեսության ուսումնական խմբագրությունում։
1992 թվականին տեղափոխվել է ԱՄՆ։ 1992 թվականից աշխատել է Հայ-թելե-ռադիոյում որպես հաղորդավար։ 1997 թվականին ամուսնու՝ Սողոմոն Ավետիսյանի հետ ստեղծել է «Բարև» հեռուստածրագիրը։ Բազմաթիվ հարցազրույցներ է ունեցել հայ և օտարազգի նշանավոր քաղաքական, հասարակական և մշակութային գործիչների հետ։ Գրական-մշակութային հոդվածներով պարբերաբար հանդես է եկել «Համայնապատկեր», «Նոր օր», «Ասպարեզ» հանդեսներում։ 2004 թվականին հրատարակել է «Վաղարշակ Սահակյան և Սիրվարդ Մեսրոպյան» ժողովածուն։ 2018 թվականին Լոս Անջելեսում հիմնել է «Բարև» մշակութային կենտրոնը և Նունե Ավետիսյանի անվան ասմունքի դպրոցը։
Թողարկել է շուրջ 15 խտասալիկ, որոնցում ներառված են դասական և ժամանակակից բանաստեղծների ստեղծագործություններ։ Ելույթներ է ունեցել Հայաստանում, Բոստոնում, Չիկագոյում, Նյու Յորքում, Լոս Անջելեսում, Ֆրեզնոյում, Սան Ֆրանցիսկոյում և ԱՄՆ հայաշատ բազմաթիվ համայնքներում։ Բազմաթիվ բարեգործական նախաձեռնություններ է իրականացրել արցախյան հերոսամարտի մասնակից զինվորների և վետերանների համար։
Պարգևատրվել է ԱՄՆ-ի Սենատի և Ներկայացուցիչների պալատի, Գլենդելի քաղաքապետարանի պատվոգրերով։


== Թատրոն ==
Վիկտոր Ռոզով - Երջանկություն որոնելիս - Տանյա / ռեժ.՝ Հ. Աշուղյան
Էդուարդո դը Ֆիլիպո - Ծննդյան տոները Սինյոր Կուպելոյի տանը - Դոննա Կարմե/ ռեժ.՝ Զ. Տատինցյան
Էժեն Լաբիշ - Միզանտրոպ - Պրյունետա / ռեժ.՝ Զ. Տատինցյան


== Հեռուստաթատրոն ==
Զ. Սկարնաչչի, Ռ. Տարաբուզի - Հասարակության ծաղիկ Սինյոր Պապագատտո - Ֆյորելլա / ռեժ.՝ Ա. Աղայանց


== Ասմունք ==
Գրիգոր Նարեկացի - «Մատյան ողբերգության»։ Կարդում է Նունե Ավետիսյանը
Հովհաննես Շիրազ - «Հայոց Դանթեական»։ Կարդում է Նունե Ավետիսյանը
Նունե Ավետիսյանի ասմունքը Մոնթե Մելքոնյանի ծննդյան 56-ամյակին նվիրված գալա համերգին
Նունե Ավետիսյանի ասմունքը Լեոնիդ Ազգալդյանի ծննդյան 72-ամյակին նվիրված գալա համերգին


== Ծանոթագրություններ ==
Յոհան Պալիսա

Յոհան Պալիսա (գերմ.՝ Johann Palisa, դեկտեմբերի 6, 1848(1848-12-06)[…] կամ դեկտեմբերի 7, 1848(1848-12-07), Օպավա, Չեխիա - մայիսի 2, 1925(1925-05-02)[…], Վիեննա, Առաջին Ավստրիական Հանրապետություն), ավստրիացի աստղագետ։
1866 թվականից 1870 թվականը ուսումնասիրել է մաթեմատիկան և աստղագիտությունը Վիեննայի համալսարանում, սակայն ավարտել է այն միայն 1884 թվականին։ Արդեն 1870 թվականին նա աշխատում էր համալսարանի աստղադիտարանում որպես օգնական, իսկ հաջորդ տարվանից Ժնևի աստղադիտարանում։ 1872 թվականին դարձել է Պուլայի Ավստրո-Հունգարական ծովային աստղադիտարանի տնօրեն (այժմ Պուլա քաղաք Խորվաթիայում)։ Աշխատելով այնտեղ՝ 1874 թվականի մարտի 18-ից նա հայտնաբերել է իր առաջին աստերոիդը (136) Ավստրիան։ 1880-1919 թվականներին աշխատել է նոր Վիեննայի աստղադիտարանում։ 1899, 1902, 1908 թվականներին հրապարակել է իր աստղային կատալոգները։
Պալիսան ընդամենը հայտնաբերել է 122 աստերոիդ 1874 թվականից 1923 թվականը ընկած ժամանակահատվածում։ Նրա պատվին են անվանվել (914) Պալիսենա աստերոիդը և խառնարան Լուսնի վրա։
(320) Կատարինա աստերոիդը, որը Պալիսան հայտնաբերել է 1891 թվականի հոկտեմբերի 11-ին անվանվել է հայտնաբերողի մոր պատվին։ Իսկ (321) Ֆլորենտինա աստերոիդը՝ Պալիսայի դստեր պատվին։


== Ծանոթագրություններ ==


== Արտաքին հղումներ ==
http://www.astrometrica.at/Papers/Palisa.pdf Archived 2007-09-28 at the Wayback Machine.
Օստրիցա (այլ կիրառումներ)

Օստրիցա, կարող է վերաբերել՝

Օստրիցա - գյուղ, Ուկրաինայի Չեռնովցիի մարզի Հերցայի շրջանում
Օստրիցա - գյուղ, Ուկրաինայի Չեռնովցիի մարզի Նովոսելիցայի շրջանում
Սեմուսակ

Սեմուսակ (ֆր.՝ Semoussac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17424։


== Բնակչություն ==
Համայնքի բնակչությունը 2010 թվականին կազմում էր 284 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեմուսակի վիճակագրության ազգային ինստիտուտ (ֆր.)
Հանուն խաղաղության և զարգացման գիտության համաշխարհային օր

Հանուն խաղաղության և զարգացման գիտության համաշխարհային օր  (անգլ.՝ World Science Day for Peace and Development
), ֆր.՝ Journée mondiale de la science au service de la paix et du développement, չինարեն՝ ليوم العالمي للعلم لصالح السلام والتنمية, անգլ.՝ 争取和平与发展世界科学日, միջազգային տոն, որը աշխարհի մի շարք երկրներում նշվում է նոյեմբերի 10-ին։ Տոնի նպատակն է ամբողջ աշխարհում բարձրացնել հասարակության գիտակցությունը հօգուտ գիտության։


== Պատմություն ==
1999 թվականին Հունգարիայի մայրաքաղաք Բուդապեշտում ՄԱԿ-ի կրթության, գիտության և մշակույթի կազմակերպության (ՅՈՒՆԵՍԿՕ) հովանու ներքո տեղի է ունեցել գիտության վերաբերյալ հերթական համաշխարհային համաժողովը։ Համաժողովին մասնակցել են բազմաթիվ ականավոր գիտնականներ, իրավապաշտպաններ, բնապահպաններ, քաղաքական գործիչներ, Եթովպիայի և Մալավիի պատվիրակությունները Գիտության զարգացման բրիտանական ասոցիացիայի հետ առաջարկել են ստեղծել Գիտության համաշխարհային օր, կամ Գիտության համաշխարհային շաբաթ։ Նրանք պնդում են, որ դա կհանգեցնի հասարակության և գիտության ավելի լավ փոխգործակցությանը՝ աշխարհի մասշտաբով առաջնահերթ խնդիրների լուծման գործում։
Համաժողովի արձանագրությունից հետո՝ 2001 թվականին, ՅՈՒՆԵՍԿՕ-ն հաստատել է նոյեմբերի 10-ը հռչակել «Հանուն խաղաղության և զարգացման գիտության համաշխարհային օր»։ Այն պաշտոնապես նշվում է 2002 թվականից։
Այդ օրը ՅՈՒՆԵՍԿՕ-ի աշխատակիցները խրախուսում են անդամ երկրներին, միջկառավարական և ոչ կառավարական կազմակերպություններին, համալսարաններին, հետազոտական ​​հաստատություններին, գիտական ​​միություններին, մասնագիտական ​​ասոցիացիաներին և դպրոցներին ակտիվորեն մասնակցել միջոցառմանը։


== Ծանոթագրություններ ==


== Արտաքին հղումներ ==
Նոյեմբերի 10-ը Հանուն խաղաղության եւ զարգացման գիտության համաշխարհային օրն է
World Science Day for Peace and Development
Официальный перечень памятных дат ООН
Послание Генерального директора ЮНЕСКО по поводу Всемирного дня науки за мир и развитие (2009 год)
ՅՈՒՆԵՍԿՕ-ի գլխավոր տնօրեն Իրինա Բոկովայի ուղերձը Հանուն խաղաղության և զարգացման գիտության համաշխարհային օրվա կապակցությամբ. 10 նոյեմբերի 2010 թ․
Պապարացի (ֆիլմ, 1998)

«Պապարացի» (ֆր.՝ Paparazzi), ռեժիսոր Ալեն Բերբերյանի ֆրանսիական կատակերգական ֆիլմը` Վինսենթ Լինդոնի և Պատրիկ Տիմզիտի հետ գլխավոր դերերում։


== Սյուժե ==
Միշել Վերդերը գումար է վաստակում ՝ ամսագրերի համար հայտնիների սկանդալային լուսանկարներ անելով։ Ամսագրի շապիկին տեղադրված նրա լուսանկարներից մեկի վրա, բացի հեռուստաաստղից հայտնվել է ավտոկանգառի պահակ ՝ Ֆրենկ Բորդոնին, որը այդ ժամանակ պետք է լիներ աշխատավայրում։ Նրան աշխատանքից հեռացնում են, և նա գնում է ամսագրի խմբագրություն, որը տպել է այս լուսանկարը։ Այնտեղ նա հանդիպում է Միշելին, և նրան առաջարկում է լրացուցիչ գումար վաստակել ՝ լուսանկարելով Ջոնի Հոլիդին։ Բայց փողի փոխարեն Ֆրենկը ծեծի է ենթարկում Հոլիդեյի թիկնապահների կողմից։ Չնայած դրան, Միշելի համագործակցությունը Ֆրենկի հետ շարունակվում է, և շուտով Բորդոնին գերազանցում է իր ուսուցչին անբարեխիղճության մեջ ՝ պատրաստելով մի շարք լուսանկարներ Միշել Վերդիերի ընկերուհի` երգչուհի Սանդրայի դժբախտ սիրո մասին։ Այս ամենը ավարտվում է նրանով, որ նա քնաբեր հաբերի մահացու չափաբաժին է ընդունում...


== Դերերում ==
Պատրիկ Տիմզիտ — Ֆրանկ Բորդոնի
Վենսան Լինդոն — Միշել Վերդե
Կատրին Պրո— Էվելին Բորդոնի, Ֆրանկի կինը
Իզաբել Ժելինա —Սանդրա Բարդոկ, Միշելի ընկերուհին
Նատալի Բայ — Նիկոլ, ամսագրի խմբագիր, Միշելի ընկերուհին
Էլիզ Տիելրուա— Բենեդիկտ
Դիդե Բենուրո — Դաշարի, ամսագրի խմբագիրՈրպես կամեո ֆիլմում հանդես են եկել Իզաբել Աջանին, Պատրիկ Բրուելը, Ջոնի Հալիդեյ, Էնրիկո Մասիասը, Կառլա Բրունին և այլք։


== Գեղարվեստական ​​առանձնահատկություններ ==
Ֆիլմը թողարկվել է 1998 թվականի ապրիլի 29-ին,  արքայադուստր Դիանայի մահից հետո, որը մասամբ լրագրողների մեղքով էր և այդպիսի լուսանկարիչների նկատմամբ վերաբերմունքը անբարեացակամ էր։ Այնուամենայնիվ, ֆիլմը բավականին անկողմնակալ կերպով նկարագրում է պապարացիների աշխատանքի տարբեր կողմերը։


== Ծանոթագրություններ ==


== Արտաքին հղումներ ==
«Պապարացի»(անգլ.) ֆիլմը Internet Movie Database կայքում
Գիորգի Կվինիտաձե

Գիորգի Կվինիտաձե (վրաց.՝ გიორგი კვინიტაძე, օգոստոսի 21, 1874(1874-08-21), Դաղստանի Հանրապետություն, Ռուսաստան - օգոստոսի 7, 1970(1970-08-07), Շատու), վրացի ռազմական գործիչ, գեներալ-մայոր, որը ղեկավարել է Վրաստանի Դեմոկրատական Հանրապետության բանակը հայ-վրացական և խորհրդա-վրացական պատերազմներում։


== Կենսագրություն ==
Գիորգի Կվինիտաձեն ծնվել է 1874 թվականին Դաղստանում։ 1873 թվականին կազմակերպված թուրքմենական արշավանքի հերոս Իվանե Կվինիտաձեի որդին է։ Մասնագիտական կրթություն ստացել է Թիֆլիսի կադետային կորպուսում, որն ավարտել է 1892 թվականին։ Այնուհետև Գիորգին ընդունվել է Կոնստանտինովսկի ռազմական դպրոցում, որն ավարտելուց հետո՝ 1894 թվականի օգոստոսի 8-ին, ստացել է լեյտենանտի կոչում և ծառայության անցել Վլադիկավկազի 152-րդ հետևակային գնդում։ 1901 թվականի օգոստոսի 7-ին ստացել է կապիտանի զինվորական կոչում։ Մեկ տարի անց Գիորգի Կվինիտաձեն 9-րդ արևելասիբիրյան մոտոհրաձգային գնդի շարքերում մասնակցել է ռուս-ճապոնական պատերազմին, որից հետո պարգևատրվել է շքանշանով։
1910 թվականին իր ծառայությունը շարունակել է 16-րդ միգրելական նռնակաձգային գումարտակում։ 1912 թվականի ապրիլի 1-ին Գիորգին նշանակվում է Կովկասյան ռազմական շրջանի շտաբի հատուկ սպա։ Նույն տարվա դեկտեմբերի 6-ին պարգևատրվում է Սուրբ Աննայի երրորդ կարգի շքանշանով։
Առաջին համաշխարհային պատերազմի շրջանակներում Կովկասում կռվել է թուրքերի դեմ։ Արդյունքում՝ 1915 թվականի հունիսի 25-ին նշանակվել է կովկասյան 4-րդ հետևակային դիվիզիոն գնդի ղեկավար։ Բոլշևիկների հեղափոխությունից հետո Գիորգին պատերազմական գործողություններին մասնակցելու համար պարգևատրվել է «խիզախության համար» շքանշանով, ինչպես նաև գեներալ-մայորի զինվորական կոչմամբ։ Հընթացս ստացել է մի շարք այլ շքանշաններ և պարգևատրումներ ևս։ Վրաստանի անկախության հռչակումից հետո կարևոր դեր է խաղացել երկրի բանակաշինության գործում։ Գիորգի Մազնիաշվիլու հետ մեկտեղ ղեկավարել է Հայաստան ներխուժող վրացական զորքը, որն էլ սանձազերծել է հայ-վրացական պատերազմը։ 1921 թվականի փետրվար-մարտ ամիսներին դիմադրության շարժում է սկսել ընդդեմ խորհրդային կարմիր բանակի։ Վրաստանի խորհրդայնացումից և պետականության կորստից հետո՝ 1921 թվականին, Գիորգին արտագաղթում է Կոստանդնուպոլիս, իսկ 1922 թվականին՝ Փարիզ։
Մահացել է 1970 թվականի օգոստոսի 7-ին Ֆրանսիայի Շատու ավանում։ Թաղված է Շատուի գերեզմանատանը։


== Գրականություն ==
Волков С. В. Генералитет Российской империи. Энциклопедический словарь генералов и адмиралов от Петра I до Николая II. Том I. А—К. М., 2009
Гогитидзе М. Грузинский генералитет (1699—1921). Киев, 2001
Шабанов В. М. Военный орден Святого Великомученика и Победоносца Георгия. М., 2004
Ալիզե

Ալիզե (ֆր.՝ Alizée, օգոստոսի 21, 1984(1984-08-21), Այաչչո), ֆրանսիացի երգչուհի։ 2000 թ. նոյեմբերի 21-ին լույս տեսավ նրա առաջին ալբոմը՝ "Gourmandises"/(Քաղցրավենիքներ)։ Ընդամենը երեք ամսվա ընթացքում այն ճանաչվեց պլատինե։ Ալբոմի վրա աշխատել էին Միլեն Ֆարմերը և Լորան Բուատոնը։ Մինչ այսօր ալբոմի վաճառքը ամբողջ աշխարհում 4 միլիոն է կազմում։ "Gourmandises"-ի առաջին սինգլը "Moi Lolita"-ն էր, որի տեսահոլովակում երգչուհին ներկայանում է սեքսուալ Լոլիտայի կերպարով։ Կորսիկացի շնորհալի աղջկա հետ Միլեն Ֆարմերն սկսել է աշխատել երիտասարդ տաղանդների հայտնաբերման նպատակով կազմակերպվող Graines de Star հեռուստաշոուում նրա հաղթական ելույթից հետո։
Համաձայն International Federation of the Phonographic Industry (IFPI) և Syndicat National de l'Édition Phonographique (SNEP) կազմակերպությունների ներկայացրած տվյալների՝ Ալիզեն հանդիսանում է 21-րդ դարի ֆրանսիացի առավել մեծածավալ վաճառք ապահովող արտիստուհիներից մեկը։ Ընդ որում՝ նրա ստեղծագործությունը, արվեստը առավել պահանջվածներից է Ֆրանսիայի սահմաններից դուրս։


== Մրցանակներ և առաջադրումներ ==


== Սկավառակագրություն ==


=== Ստուդիական ալբոմներ ===


=== Ժողովածու ===


=== Կենդանի կատարումների ձայնագրությունների ալբոմներ ===


=== Սինգլներ ===


== Ծանոթագրություններ ==
Արսի սյուր Օբ (կանտոն)

Արսի սյուր Օբ (ֆր.՝ Arcis-sur-Aube), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 9916 մարդ էր։Կանտոնի համարը 1002 է։ Կանտոնում կա 22 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ջալալ

Անվան այլ կիրառումների համար տե՛ս՝ Ջալալ (այլ կիրառումներ)Ջալալ, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Կարս քաղաքից 38 կմ հարավ֊արևելք, Նախիջևանի տեղամասում, սարավանդի վրա։


== Պատմություն ==
Գյուղն ավերվել է Մեծ եղեռնի տարիներին։ Բնակիչները գաղթել են Արևելյան Հայաստան։


== Բնակչություն ==
XX դարի սկզբին ուներ 56 տուն՝ 396 հայ, իսկ 1913 թվականին՝ 396 (54 ընտանիք) հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Ծանոթագրություններ ==
Ազատ արվեստ արտոնագիր

Ազատ արվեստ արտոնագիրը (ֆրանսերեն՝ Licence Art libre) հեղինակային իրավունքները և արվեստի գործի օգտագործման թույլատրելի ձևերը սահմանող պայմանագիր է, Copyleft-ի սկզբունքով։
Այն, տվյալ պայմաններն ընդունած ցանկացած երրորդ անձին՝ գործի կրկնօրինակման, տարածման կամ ձևափոխման, ինչպես նաև անվճար կամ առևտրային օգտագործման իրավունք է տալիս՝ այն կրկնօրինակելու, տարածելու կամ ձևափոխելու նպատակով, սկբնաղբյուրի նշման և հասանելիության պայմանով։
Այն ի հայտ է եկել 2000 թ.-ի հուլիսին՝ Էմանուել Գալի, Ֆրանսուա Դեկ, Անտոնիո Գալեգո, Ռոբերտո Մարտինես և Անտուան Մորո արվեստագետների կողմից կազմակերպված «Copyleft Attitude»-ի հանդիպումներից հետո։ Հանդիպումները տեղի են ունեցել Acces Local-ում և Public-ում՝ Փարիզի ժամանակակից արվեստի երկու վայրում։ Արտոնագիրը գրվել է copyleft_attitude@april.org էլ-փոստի առաքման ցանկի մասնակիցների և հատկապես իրավաբաններ Մելանի Կլեման Ֆոնտենի, Դավիդ Ժեղոյի և արվեստագետներ Իզաբել Վոջդանիի ու Անտուան Մորոյի շնորհիվ։
Արտոնագիրը հասանելի է նաև անգլերեն, գերմաներեն, իտալերեն, իսպաներեն և պորտուգալերեն լեզուներով։
Ֆրանսիական օրենքով հաստատվելուց հետո այն այսուհետ գործում է այն բոլոր երկրներում, որոնք ստորագրել են Բեռնի համաձայնագիրը  (այս համաձայնագիրը միջազգային իրավական նորմ է սահմանում գրական և արվեստի գործերի սեփականության վերաբերյալ)։


== Արտաքին հղումներ ==
Licence Art libre, բնօրինակ տեքստը Archived 2009-03-31 at the Wayback Machine. (ֆրանսերեն լեզվով)
Արտոնագրի տեքստը անգլերեն լեզվով
Իսիդոր Միլեթացի

Իսիդոր Միլեթացի (հին հունարեն՝ Ἰσίδωρος ὁ Μιλήσιος; 442 Միլեթ, Բյուզանդիա - 537) — բյուզանդական մաթեմատիկոս և ճարտարապետ։


== Կենսագրություն ==
Ծնվել է 442 թվականին Բյուզանդիայի մաս կազմող Հոնիա պատմական երկրամասի Միլեթ քաղաքում։ 532-537 թվականներին, Հուստինիանոս I-ի հրամանով Անթեմիուս Թրալեսցու հետ միասին կառուցել է Սուրբ Սոֆիայի տաճարը։


== Աշխատանքներ ==
Իսիդորը հնարել էր մի գործիք  պարաբոլի անընդհատ գծագրության համար, որի օգնությամբ լուծեց Խորանարդի կրկնապատկման խնդիրը։ Այդ գործիքը, ըստ Եվդոկիա Ասկալանցու, համապատասխանում էր հունական «λ» տառին։
Իսիդորյան դպրոցից դուրս է եկել այսպես կոչված «XV գիրք „Սկզբունքներ“», որովհետև այդ գրքի կազմողը Իսիդորին համարում է իր ուսուցիչը։


== Ծանոթագրություններ ==


== Գրականություն ==
Միշել Շալ. Պատմական ակնարկ երկրաչափական մեթոդների ծագման և զարգացման Գլուխ 1, § 45. Մ., 1883.
Ուսակ-Կիչու

Ուսակ-Կիչու (ռուս.՝ Усак-Кичу, բաշկիրերեն՝ Уҫаҡкисеү), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 839 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դու չգիտես Ջեքին

Դու չգիտես Ջեքին (անգլերեն՝ You Don't Know Jack) Ֆիլմը 2010 թվականին Բարրի Լևինսոնի կողմից նկարահանված հեռուստաֆիլմ է։ Գլխավոր դերում խաղում է Ալ Պաչինոն՝ Ջեք Գևորգյանի դերում։


== Ֆիլմի անվանումը ==
Ֆիլմի անգլերեն անվանումը երկիմաստ է, քանի որ Ջեք բառը թե վերաբերում է Գևորգյանի անվան, և թե ամերիկյան ժարգոնում օգտագործվող jack shit արտահայտության առաջին մասն է, որը նշանակում է ոչինչ։ Այսպիսով, ֆիլմի անվան երկրորդ իմաստն է՝ «Դու ոչինչ չգիտես»։


== Սյուժե ==
Ֆիլմը պատմում է հայազգի բժիշկ-էվթանազիստ Ջեք Գևորգյանի անցած կյանքի մասին, ով իր մասնագիտության պատճառով ստացել էր «բժիշկ-մահ» մականունը։


== Ծանոթագրություններ ==


== Արտաքին հղումներ ==
Դուք չեք ճանաչում Ջեկին ֆիլմը կիքսում
991

991 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 991 թվականն է, 
X դարի 91-րդ տարին։


== Դեպքեր ==


== Ծնունդներ ==
Գուրգեն-Խաչիկ Արծրունի, Վասպուրականի հինգերորդ թագավոր


== Մահեր ==
Էստոնիայի լեզվի ինստիտուտ

Էստոնիայի լեզվի ինստիտուտ (էստ․՝ Eesti Keele Instituut), Էստոնիայի պետական ուսումնական հաստատություն, որը հիմնականում զբաղվում է էստոներեն լեզվի ուսումնասիրությամբ։ Հիմնադրվել է 1993 թ.-ին Էստոնիայի լեզվի և գրականության ինստիտուտի վերակազմակերպման հետևանքով։ Գտնվում է մայրաքաղաք Տալլինում։ Ինստիտուտի ղեկավարն է Ուռմաս Սուտռոպը։


== Արտաքին հղումներ ==
Էստոնիայի լեզվի ինստիտուտի պաշտոնական կայք
Վինյանելլո

Վինյանելլո (իտալերեն՝ Vignanello), կոմունա Իտալիայում, գտնվում է Լացիո մարզի Վիտերբո գավառում։ Բնակչությունը կազմում է 4705 մարդ (2001 թ․ դրությամբ), խտությունը կազմում է 229,18 մարդ/կմ2։ Զբաղեցնում է 20,53 կմ2 տարածք։ Փոստային ինդեքս 01039։ Հեռախոսային կոդ 0761։
Բնակավայրի հովանավորներն են նահատակ Սևաստիկյան Վլասին և սուրբ Գիանցիտան։


== Արտաքին հղումներ ==
http://www.comunevignanello.it/ Archived 2007-08-14 at the Wayback Machine.


== Ծանոթագրություններ ==
Գավառնո ջրանցք

Գավառնո ջրանցք, ջրանցք Մեծ Հայքի Սյունիք աշխարհի Գեղարքունիք գավառում։ Կառուցել է Վասիլ իշխանի որդի ամիր Վահապսը 1374 թվականին։ Կառուցման մասին անձանագրություն կա Կամո քաղաքի մոտ գտնվող «Դարի գլուխ» կոչված գերեզմանատան խաչքարերից մեկի վրա։ Սկսվում է Գեղամա լեռների արևելյան լանջերից բխող սառնորակ աղբյուրներից՝ Գռիձորի (արձանագրության մեջ՝«Կնիվանից ձորէն») և անցնելով այժմյան Ծաղկաշեն գյուղի միջով, թեքվում է դեպի արևելք՝ հասնում Գավառ (Կամո) և միանում Գավառագետին։


== Ծանոթագրություններ ==
(5442) Դրոսարտ

(5442) Դրոսարտ (անգլ.՝ Drossart), աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 12-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,888387 ա. մ., առավելագույնը մոտենում է 2,6689 ա. մ. հեռավորության վրա և հեռանում 3,1079 ա. մ.։ Արեգակի շուրջ մեկ ամբողջական պտույտ է կատարում 1793,01 երկրային օրվա ընթացքում, իր ուղեծրով շարժվելով միջինում 0,20078 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5442) Դրոսարտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9562) Միմլինգ

(9562) Միմլինգ (անգլ.՝ Memling), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 1-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,095033 ա. մ., առավելագույնը մոտենում է 2,5407 ա. մ. հեռավորության վրա և հեռանում 3,6494 ա. մ.։ Արեգակի շուրջ մեկ ամբողջական պտույտ է կատարում 1988,82 երկրային օրվա ընթացքում, իր ուղեծրով շարժվելով միջինում 0,181012 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9562) Միմլինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լևիկի

Լևիկի (ռուս.՝ Левыки), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեցապեռե (այլ կիրառումներ)

Մեցապեռե անունը կամ տերմինը կարող է վերաբերել հետևյալ հոդվածներին․

Մեցապեռե - գյուղ Էստոնիայի Էմմաստե շրջանի կազմում։
Մեցապեռե - գյուղ Էստոնիայի Լյումանդա շրջանի կազմում։
Խանովեյ

Խանովեյ (ռուս.՝ Хановей), գյուղ Ռուսաստանի, Կոմիի հանրապետության Վորկուտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 438 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սև լիճ (արգելավայր)

Սև լիճ արգելավայր, բնության հատուկ պահպանվող տարածք, Հայաստանի Հանրապետության Սյունիքի մարզում՝ Մեծ Իշխանասար լեռնագագաթի արևելյան լանջին՝ ծովի մակարդակից 2666 մ բարձրություններում։ 
Կազմավորվել է 2001 թվականին՝ 1987 թվականին ստեղծված համանուն արգելոցի հիման վրա։ Ունի 240 հա մակերես։ Արգելավայրի նպատակն է Սև լճի բնական էկոհամակարգի պահպանությունը։
2021 թվականի սկզբներից գտնվում է Ադրբեջանի զինված ուժերի վերահսկողության ներքո։


== Ծանոթագրություններ ==
Օշափի քար

Օշափի քար, կամուրջ Արցախի Շուշիի շրջանում, Կանաչ թալա գյուղում, Աղավնո գետի ձախակողմյան վտակներից մեկի վրա։ Կառուցվել է XIII դարում:


== Ծանոթագրություններ ==
Տոնացոյց (4634)

Տոնացոյց (4634), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4634 թվի տակ։ Ձեռագիրը գրվել է 1720 թվականին Թումայ քահանա գրիչի կողմից  Վանում։ Գրված է թղթի վրա, որը ունի 12.5x9 չափս։ Ձեռագիրը կազմված է 165 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ մետաքս և կանաչ կտավ։ Հիշատակարաններ գրչի՝ 165ա, հետագայի՝ 2ա (1914թ.):


== Բովանդակություն ==
Ժամամուտք, Ալէլուք, Մեռեղիք։


== Ծանոթագրություններ ==
Վիլյամոր դե լոս Էսկուդերոս (քաղաք)

Վիլյամոր դե լոս Էսկուդերոս (իսպ.` Villamor de los Escuderos) քաղաք և մունիցիպալիտետ Իսպանիայում։ Մտնում է Սամորա պրովինցիայի, Կաստիլյա և Լեոն ինքնավար համայնքի կազմի մեջ։ Մունիցիպալիտետը գտնվում է Լա Գվարենյա շրջանում։ Տարածքը կազմում է 56,27 կմ2, իսկ բնակչությունը` 481 մարդ (2010 թվականի տվյալներով)։


== Բնակչություն ==


== Ծանոթագրություններ ==
Քերրի (այլ կիրառումներ)

Քերրի, կարող է վերաբերել՝

Քերրի - ամերիկյան էպիսթոլարական ոճի սարսափ վեպ
Քերրի - ամերիկյան ֆիլմ նկարահանված համանուն վեպի հիման վրա 2013 թվականին
Մալոե-Բերդյաևո

Մալոե-Բերդյաևո (ռուս.՝ Малое-Бердяево), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուլեիկարի

Գուլեիկարի (վրաց.՝ გულეიკარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Աբաշայից հեռու է 42 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 321 մարդ։


== Ծանոթագրություններ ==
Ակվալանիա

Ակվալանիա (իտալերեն՝ Acqualagna), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 4418 մարդ (2008 թվականի տվյալներով), բնակչության խտությունը՝ 87 մարդ/կմ²։ Տարածքը կազմում է 51 կմ²։ Փոստային ինդեքս՝ 61041։ Հեռախոսային կոդ՝ 0721։
Սիրակուզայի Սուրբ Լուկիան հարգվում է որպես կոմունայի հովանավոր։ Տոնակատարությունը դեկտեմբերի 13-ին է։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0721 79671
Էլ-փոստ։ info@comune.acqualagna.ps.it
Պաշտոնական կայք։ http://www.comune.acqualagna.ps.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մ.թ.ա. 405


== Դեպքեր ==


== Ծնունդներ ==


== Մահեր ==
Այելլի

Այելլի (իտալերեն՝ Aielli), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1468 մարդ (2008 թվականի տվյալներով)։ Խտությունը՝ 42 մարդ/կմ²։ Տարածքը՝ 35կմ²։ Էլեկտրոնային փոստ՝ 67041։ Հեռախոսային կոդ՝ 0863։
Բնակավայրի հովանավորն է սուրբ Մադոննա դելա Վիտորիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0863 78119
Էլեկտրոնային հասցե՝ info@comunediaielli.it
Գլխավոր կայք՝ http://www.comunediaielli.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վաժենեց (Նոնդուրսի վտակ)

Անվան այլ կիրառումների համար տե՛ս՝ Վաժենեց (այլ կիրառումներ)Վաժենեց (ռուս.՝ Важенец), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Նոնդուրսի գետի աջ ափին՝ 68 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300412103000032990
Հիդրոլոգիական ուսումնասիրությունների կոդը - 103003299 
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հարամ

Հարամ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բաթման գետի ձախ կողմում, գավառի հյուսիսարևմտյան սահմանի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վերխնեյաիկբաևո

Վերխնեյաիկբաևո (ռուս.՝ Верхнеяикбаево, բաշկիրերեն՝ Үрге Яйыкбай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 415 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գնիլիցկի գյուղական խորհուրդ (Ախտիրսկի շրջան)

Անվան այլ կիրառումների համար տե՛ս՝ Գնիլիցկի գյուղական խորհուրդ (այլ կիրառումներ)Գնիլիցկի գյուղական խորհուրդ  (ուկրաիներեն՝ Гнилицька сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Գնիլիցկի գյուղական խորհրդում բնակվում էր 372 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բուզբաղ

Բուզբաղ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մեձոլոմբարդո

Մեձոլոմբարդո (իտալերեն՝ Mezzolombardo), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 6290 մարդ (2004 թվականի տվյալներով)։ Բնակչության խտությունը՝ 457 մարդ/կմ²։ Տարածքը՝ 13 կմ²։ Փոստային ինդեքսը՝ 38017։ Հեռախոսային կոդը՝ 0461։
Մեձոլոմբարդոն սահմանակից է Տոն, Մեձոկորոնա, Սպորմաջորե, Սան Միկելե ալ'Ադիջե, Ֆայ դելա Պագանելա, Նավե Սան Ռոկո և Զամբանա մունիցիպալիտետներին։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 24-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նոալեխո

Նոալեխո  (իսպ.՝ Noalejo), մունիցիպալիտետ Իսպանիայում` Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Էլ Սիեռա Մախինա շրջանում։ Զբաղեցնում է 50 կմ2 տարածք։ Բնակչությունը` 2005 մարդ (2010 թվականի տվյալներով)։ Գտնվում է պրովինցիայի վարչական կենտրոնից 47 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Página personal sobre Noalejo
Web no oficial de Montillana Archived 2016-10-06 at the Wayback Machine.
La Pagina de PacoSerrano Archived 2008-03-14 at the Wayback Machine.
Մուսինո (գյուղ, Կուգարչինսկի շրջան)

Անվան այլ կիրառումների համար տե՛ս՝ ՄուսինոՄուսինո (ռուս.՝ Мусино, բաշկիրերեն՝ Муса), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 139 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխնիե Տաշլի

Վերխնիե Տաշլի (ռուս.՝ Верхние Ташлы, բաշկիրերեն՝ Үрге Ташлы), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 293 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժակ Աման

Ժակ Աման (ֆր.՝ Jacques Haman, օգոստոսի 30, 1994(1994-08-30), Գարուա, Կամերուն), կամերունցի ֆուտբոլիստ, «Կոտոն Սպորտ» ֆուտբոլային ակումբի և ազգային հավաքականի հարձակվող։


== Ակումբային կարիերա ==


=== «Կոտոն Սիթի» ===
2010 թվականին Ժակը ներգրավվեց հիմնական կազմ։ 2010/11 մրցաշրջանում նա խաղացել է ինը խաղ։ Այդ նույն մրցաշրջանում Ժակը դարձավ Կամերունի չեմպիոն և գավաթակիր։ 2011 թվականին նա նշեց իր նորամուտը Աֆրիկայի գավաթի առաջնությունում՝ անցկացրեց 7 խաղ և խփեց 1 գոլ։ Հաջորդ մրցաշրջանում նա անցկացրեց 2 խաղ և խփեց 2 գոլ։


== Կարիերան ազգային հավաքականում ==
Ժակը հանդես էր գալիս Կամերունի պատանեկան թիմում։ 2011 թվականին նա ընդգրկված էր Կամերունի երիտասարդական թիմում, և թիմի հետ միասին մասնակցեց Աֆրիկայի երիտասարդների առաջնությանը։ Մրցաշրջանում Ժակը խաղաց 5 խաղ, և ազգային հավաքականի հետ կարողացավ անցնել եզրափակիչ։
Ժակի դեբյուտը իր ազգային հավաքական եղել է 2013 թվականի հուլիսի 28-ին ընդդեմ Գաբոնայի ազգային հավաքականի։ Այդ խաղում Ժակը խփեց 1 գոլ։


== Ձեռքբերումները ==
Կամերունի չեմպիոն (1)։ 2011
Կամերունի գավաթակիր (1)։ 2011


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Профиль на national-football-teams.com (անգլ.)
Օլեն-Կոլոդեզ

Օլեն-Կոլոդեզ (ռուս.՝ Олень-Колодезь), գյուղ Ռուսաստանի Վորոնեժի մարզի Կաշիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամեն ինչ հակառակն է (մուլտֆիլմ)

«Ամեն ինչ հակառակ է» (ռուս.՝ «Всё наоборот»), 1974 թվականի խորհրդային տիկնիկային մուլտֆիլմ, որը նկարահանվել է Տատյանա Մակարովայի «Փոքրիկ ավանակի երազանքի» հեքիաթի հիման վրա։ Այն «Նվիրական երազանք» մուլտֆիլմի շարունակությունն է (1972 թվական)։


== Սյուժե ==
Փոքրիկ իշուկն աշխարհում ամենից շատ ցանկանում է դառնալ թիթեռ։ Դրան հասնելու անհաջող փորձերի պատճառով բարդանում են իր ընտանիքի անդամների հետ հարաբերությունները, և քիչ էր մնում, որ նա կոկորդիլոսի կեր դառնա, որի հետ նա ուզում էր ընկերանալ և որին համարում էր իր տատիկը։ Դժբախտություններին վերջ է դնում թիթեռը, որը պատմում է, թե իր նվիրական երազանքն է դառնալ ավանակ, որի կյանքում այնքան հետաքրքրությունններ կան։


== Ստեղծողներ ==
Սցենարիստ՝ Տատյանա Մակարովա
Ռեժիսոր՝ Միխայիլ Կամենեցկի
Բեմադրող նկարիչներ՝ Անատոլի Վասիլև, Վլադիմիր Դեգտյարյով
Օպերատոր՝ Վլադիմիր Սիդորով
Կոմպոզիտոր՝ Իգոր Կոմաչյով
Հնչյունային օպերատոր՝ Վլադիմիր Կուտուզով
Խմբագիր՝ Նատալյա Աբրամովա
Մոնտաժող՝ Գ. Ֆիլատովա
Նկարիչ մուլտիպլիկատորներ՝ Մայա Բուզինովա, Իոսիֆ Դոուկշա
Տիկնիկները և դեկորացիաները պատրաստել են՝ Օլեգ Մասաինով, Միխայիլ Կոլտունով, Մարինա Չեսնոկովա, Սվետլանա Զնամենսկայա, Լիլիանա Լյուտինսկայա, ղեկավար՝ Ռոման Գուրով
Տնօրեն՝ Նաթան Բիտման
Հնչյունավորողներ՝
Իրինա Մազինգ - Իշուկ, Լիդիա Կատաևա - Թիթեռնիկ, Վսևոլոդ Լարիոնով - հեղինակ, Կլարա Ռումյանովա - Թրթուր, Վլադիմիր Օսենև - Կոկորդիլոս


== Մուլտֆիլմի մասին ==

— Գեորգի Բորոդին, «Քսանմեկ տարի ռուսական անիմացիայի կյանքից»


== Ծանոթագրություններ ==


== Գրականություն ==
Макарова Татьяна Как ослик мечтал бабочкой стать. — Стрекоза, 2005. — 64 с. — ISBN 5-479-00292-9


== Արտաքին հղումներ ==
«Всё наоборот» на Аниматор.ру
Փարթոններ

Փարթոններ (անգլ.՝ part մաս), ուժեղ փոխազդող տարրական մասնիկների՝ հադրոնների կառուցվածքի տարրեր։ «Փարթոն» հասկացությունը 1969 թվականին մուծել է Ռիչարդ Ֆեյնմանը՝ պրոտոններից և նեյտրոններից՝ բարձր էներգիայի էլեկտրոնների ցրման դիտվող հատկությունները բացատրելու համար։ Ըստ փարթոնային մոդելի՝ այն դեպքում, երբ ցրման պրոցեսում մեծ իմպուլս է փոխանցվում, պրոտոնի (կամ մեկ ուրիշ հադրոնի) կառուցվածքը կարելի է դիտարկել որպես միմյանց հետ չփոխազդող կետային մասնիկների՝ փարթոնների համախումբ։ էլեկտրոնը ցրման ընթացքում փոխազդում է միայն որոշակի փարթոնների հետ։ Ուժեղ փոխազդեցությունների տեսության՝ քվանտային քրոմադինամիկայի տեսանկյունից, փարթոնները նույնացվում են հադրոնների կազմի մեջ մտնող քվարկների և գլյուոնների հետ, իսկ ցրման փարթոնային մոդելը համարվում է այդ տեսության որոշակի մոտավորություն։
Տասնորդական նախածանցներ

Տասնորդական նախածանցներ (SI-ի նախածանցները), նախածանցներ են, որոնք դրվում են ֆիզիկայի չափման միավորներից առաջ և առաջացնում են նոր պատիկ միավորներ, որոնք սկզբնականից տարբերվում են 10-ի որոշակի աստիճանով (ինչպես դրական, այնպես էլ բացասական)։ Տասնորդական նախածանցի օրինակ է կիլո-ն, որը ֆիզիկական մեծության անվանվանը ավելացնելիս ստանում ենք նոր միավոր, որը հիմնականից մեծ է 103(1000) անգամ։ Օրինակ՝ 1 կիլոմետրը =103 մետր։ Տասնորդական նախածանցները մտցվել են ֆիզիկական մեծություններում ավելորդ զրոներ չգրելու նպատակով։ Չնայած, որ տասնորդական նախածանցները նախատեսված են Միավորների միջազգային համակարգի ֆիզիկական մեծությունների հետ օգտագործելու համար, նրանք շատ հաճախ օգտագործվում են ուրիշ մեծությունների հետ (օրինակ՝ մեգապիկսել)։


== Նախածանցների ցանկ ==


== Օգտագործման կանոնները ==
Նախածանցները գրվում են մեծության, կամ մեծության նշանին կպած։
Մեկից ավել նախածանցներ միաժամանակ օգտագործել չի թույլատրվում։
Սկզբնական միավորից առաջացած հավելյալ միավորը որևիցե աստիճան բարձրացնելուց անհրաժեշտ է գրել այդ աստիճանը ամբողջ միավորի վրա (նախածանցի հետ մեկտեղ)։ Օրինակ 1կմ2=106 մ2։


== Օգտագործման սահմանները ==
Համաձայն ստանդարտի ցանկացած նախածանց կարելի է օգտագործել ցանկացած ֆիզիկական մեծության հետ։ Այդուամենայնիվ որոշ դեպքերում այդպիսի կառույցները ընդունված չեն։ Այսպես, օրինակ մետրի հետ ընդունված չէ օգտագործել կիլո-ից ավելի մեծ նախածանց, և 106 մ ընդունված է գրել 1000 կմ տեսքով։ Ժամանակի միավորների հետ որպես կանոն չեն կիրառվում մեծացնող նախածանցները (բացառություն է կազմում գիգատարի տերմինը, որը օգտագործվում է կոսմոլոգիայում), իսկ փոքրացնող միավորները օգտագործվում են միայն վայրկյանի հետ։
Նախածանցները, որոնք համապատասխանում են տասի 3-ին չբաժանվող աստիճաններին այնքան էլ հաճախ չեն օգտագործվում։


== Տասնորդական և երկուական նախածանցների տարբերությունը ==
Թվային տեխնոլոգիաների հետ կապված բնագավառներում հաճախ մեծությունները պատիկ են լինում երկուսի որևէ աստիճանի, և այդ պատճառով հաճախ այդ բնագավառներում կիլոբայթ ասելով նկատի են ունենում ոչ թե 1000 բայթ, այլ՝ 1024 (1024=210), մեգաբայթ ասելով՝ 1024*1024 բայթ (220 աստիճան) և այլն։ Շփոթություններից խուսափելու նպատակով 1999 թ. Միջազգային էլեկտրոտեխնիկական կոմիտեն նոր ստանդարտ մտցրեց, որը սահմանում է նոր նախածանցներ(կիբի, մեբի, և այլն...), որոնք արդեն պատիկ են 1024-ի, և ոչ թէ 1000-ի, իսկ ահա տասնորդական նախածանցները նշանակում են 1000-ին պատիկ մեծությունները։ Չնայած ստանդարտին տասնորդական նախածանցները շատ հաճախ օգտագործվում են որպես երկուական նախածանցներ։


== Հետաքրքիր փաստեր ==
Տարածված uTorrent ծրագրի անվանումը կազմված է μ(միկրո) և torrent (տոռենտ) բառերից, այսինքն՝ միկրոտոռենտ։


== Ծանոթագրություններ ==
Զելյոնի Կլին (գյուղ, Բաշտանկայի շրջան)

Անվան այլ կիրառումների համար տե՛ս՝ Զելյոնի ԿլինԶելյոնի Կլին (ուկրաիներեն՝ Зелений Клин), գյուղ Ուկրաինայի Նիկոլաևի մարզի Բաշտանկայի շրջանում։ Բնակավայրը նախկինում նաև անվանվել է Սոլդատսկոե։ Հիմնադրվել է 1920 թվականին։
2001 թվականի տվյալներով Զելյոնի Կլին գյուղում բնակվում էր 130 մարդ։ Բնակավայրը զբաղեցնում է 0,69 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոքանովա

Ռոքանովա (իտալերեն՝ Roccanova), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1756 մարդ (2008 թվական), բնակչության խտությունը կազմում է 29 մարդ/կմ²։ Զբաղեցնում է 61 կմ² տարածք։ Փոստային ինդեքսն է՝ 85036։ Հեռախոսային կոդը՝ 0973։


== Ծանոթագրություններ ==
Նիկոլայ Տարասով

Նիկոլայ Լազարևիչ Տարասով (ռուս.՝ Николай Лазаревич Тарасов, իրական անունը` Նիկողայոս Ղազարոսի Թորոսյան, հուլիսի 18, 1882(1882-07-18) - հոկտեմբերի 31, 1910(1910-10-31), Մոսկվա, Ռուսական կայսրություն), հայազգի ռուսական մեծահարուստ, մեկենաս, նավթարդյունահանող։


== Կենսագրություն ==
Նիկոլայ Տարասովը սերում էր արմավիրցի հայ առևտրականների ընտանիքից։ Հիմնականում նա իր եկամուտն ստանում էր բազմաթիվ բաժնետիրական ընկերություններից ստացվող կապիտալներից։ Ունեցվածքն ստացել էր հոր թողած ժառանգությունից։ Չնայած երիտասարդ տարիքին, Նիկոլայ Տարասովն ուներ բարերարի համբավ, իսկ նեղ շրջանակներում ուներ նաև պճնամոլի և կնամոլի անուն։
1906 թվականին, ժառանգությունն ստանալուն պես, գումար է տրամադրել Վլադիմիր Նեմիրովիչ-Դանչենկոյին, երբ Մոսկվայի գեղարվեստական թատրոնի խումբը Գերմանիայում հյուրախաղերով հանդես գալու ընթացքում հայտնվել էր ծանր կացության մեջ։ Այդպես Տարասովը դարձավ նշված թատրոնի բաժնետերն ու տնօրինության անդամը։ Նա հովանավորում էր շատ դերասանուհիների` այդ թվում Ալիսա Կոոնենին։ 1908 թվականին իր ընկերոջ` Նիկիտա Բալիևի հետ միասին, Նիկոլայ Տարասովն հիմնադրել է «Չղջիկ» («Летучая мышь») կաբարե-թատրոնը։


== Մահը ==
Նիկոլայ Տարասովի կյանքն իր ողբերգական ավարտին է հասել «սիրային եռանկյունու» պատճառով։ Նրա նախկին սիրուհին` դերասանուհի Օլգա Գրիբովան (մագնատ Նիկոլայ Գրիբովի կինն էր), Նիկոլայ Տարասովից գումար է խնդրել իր սիրեկանի` ռուսական բանակի յունկեր Նիկոլայ Ժուրավլյովի համար, ով տանուլ էր տվել թղթախաղում։ Նիկոլայ Տարասովը մերժել է Օլգային, որի պատճառով յունկերը ինքնասպան էր եղել։ Հաջորդ օրը Օլգան նույնպես ինքնասպանության փորձ էր կատարել և մահացել էր հիվանդանոցում։ Այդ դեպքի երրորդ օրը, Տարասովը թերթերից իմանալով կատարվածի մասին, նույնպես ինքնասպան է եղել։ Լուրեր էին պտտվում, թե իբր Օլգա Գրիբովայի ընկերուհին դագաղ էր պատվիրել և ծաղկեպսակի հետ միասին ուղարկել Տարասովի հասցեով, երբ վերջինս դեռևս տեղյակ չէր Օլգայի մահվան մասին։ Իբր ծառան հայտնաբերել էր Տարասովի դին, իսկ հետո նաև ուղարկված դագաղը։
Նիկոլայ Տարասովի մահվան օրը Մոսկվայի գեղարվեստական թատրոնում դադարեցվել են ներկայացումները։ Նա թաղված է Մոսկվայի հայկական գերեզմանոցում։ Շիրմաքարը, որը ներկայացնում է Տարասովի ինքնասպանության պահը, ստեղծել է քանդակագործ Նիկոլայ Անդրեևը։ Տարասովի շիրիմը համարվում է Անդրեևի կողմից ստեղծված բոլոր գերեզմանաքարերից լավագույնը։ Ներկայումս այն պահպանվում է պետության կողմից` որպես պատմության և մշակույթի հուշարձան։


== Ծանոթագրություններ ==
Մինինո (այլ կիրառումներ)

Մինինո, կարող է վերաբերել՝

Մինինո - գյուղ Ռուսաստանի Նիժնի Նովգորոդի մարզի Բորսկի շրջանի կազմում։
Մինինո - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Մինինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Մինինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Մինինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Մինինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սալին (Կալվադոսի գավառ)

Սալին (ֆր.՝ Saline), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 5441 մարդ, բնակչության խտությունը` 326.39 մարդ/կմ²։ Բնակավայրը զբաղեցնում է 16.67 կմ² տարածք։
Բնակավայրը ստեղծվել է 2016 թվականի հունվարին` Տրոարն և Սաներվիլ համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոլեգին հողմերի դարավանդ (ֆիլմ, 1992)

«Մոլեգին հողմերի դարավանդ» (անգլ.՝ Emily Brontë's Wuthering Heights), անգլիացի գրող Էմիլի Բրոնտեի «Մոլեգին հողմերի դարավանդ» գրքի էկրանավորումը։ Դրաման նկարահանվել է 1992 թվականին «Paramount Pictures»-իկողմից։ Ռեժիսորը Պետեր Կոսմինսկին է։ Գլխավոր դերերում խաղում են Ռեյֆ Ֆայնսն ու Ժուլիետ Բինոշը։
Ֆիլմը 1992 թվականին մասնակցել է Տոկիոյի միջազգային կինոփառատոնին։


== Սյուժե ==
Քեթին և Հինդլին հարազատ եղբայր ու քույր են, որոնք ապրում են հեռավոր ու կտրված մի վայրում։ Նրանց ոչինչ չէր խանգարում մինչև այն պահը, երբ մի անգամ նրանց հայրը տուն չբերեց ոմն Հիտքլիֆին։ Վերջինս անտուն երիտասարդ էր, ով սովամահ էր լինում Լիվերպուլում, սակայն փրկվեց այստեղ հայտնվելով։
Այդ պահից սկսած «Մոլեգին հողմերի դարավանդում» կրքերը սկսեցին շիկանալ։ Օրեցօր գեղեցկադեմ Հիտքլիֆն ավելի է սկսում դուր գալ Քեթին ու նրա հորը, ով իր զավակներից պահանջել էր տղային ընդունել իրենց ընտանիք և դարձնել լիիրավ անդամ։ Միևնույն ժամանակ, օրըստօրե աճում էր Հինդլիի ատելությունը Հիտքլիֆի հանդեպ։ Հենց ընտանիքի հայրը մահանում է, Հինդլին Հիտքլիֆին ուղարկում է ձիանոց։
Քեթին սիրում է Հիթքլիֆին, սակայն սոցիալական տարբերությունը թույլ չէր տալիս, որ նրանք ամուսնանան  իրար հետ։ Այդ պատճառով աղջիկն իր սիրտը տալիս է ուրիշին՝ հարուստ հարևանին, որը վաղուց աչք էր դրել աղջկան։ Բայց արդյոք հե՞շտ է հրամայել սրտին։ Մերժված Հիտքլիֆը չի պատրաստվում ներել աղջկան՝ հասցրած վիրավորանքի համար և պատրաստ է ամբողջ կյանքը նվիրել վրեժխնդրությանը։


== Դերերում ==


== Ծանոթագրություններ ==


== Արտաքին հղումներ ==
Մոլեգին հողմերի դարավանդ(անգլ.) ֆիլմը Internet Movie Database կայքում
Հարձակում Մոսուլի վրա (2016)

Հարձակում Մոսուլի վրա (նույնպես անվանում ռազմական գործողություն «Ֆատահ»), ռազմական գործողություն, անցկացվելով 2016 թվականի Մարտի 24ից Իրաքի կառավարական բանակի և նրա դաշնակիցների Մուհաֆազայում Նայնավա ԻԼԻՊի դեմ. Ռազմական գործողությունների գլխավորը նպատակը համարվում է մայրաքաղաքի՝ Նայնավայի և մեծությամբ երկրորդ քաղաքը Իրաքում Մոսուլի ազատագրումը։


== Հարձակումը ==
Հարձակումը սկսվել է մարտի 24-ին 2016 թվականին Մահմուրի կողքին։ Առաջինը նպատակը ռազմական գործողության ազատագրել Կաիյարա, Մահմուրի արևելքում։ Մահմուրից Կաիյարա շարժման ընթացքում զբաղեցրեց մի քանի գյուղեր, որոնք նախքինում գտնվում էին ԻԼԻՊ-ի վերահսկողության ներքո։ Հարձակմանը մասնակցում են նաև ԱՄՆ-ի ծովային ստորաբաժանումների կորպուսը, ցուցադրելով Իրաքի բանակին հրետանային օգնություն, և միջազգային կուալիկցիայի ավիացիան.
Մայիսի 17-ի տվյալներով քրդերը 60% շրջափակել են Մոսուլը։


== Ծանոթագրություններ ==